מצבת משה שרת וצפורה שרת
26 אזכרות ואירועים
pic num in envelope
שם תמונה
בית קברות טרומפלדור ת"א
חיים שרת
ראה דף עם הערות במגש של יורם
הכיתוב על הלוח שמעל מצבת צפורה ומשה שרת
משה שרת:
1906 - עלה מרוסיה עם משפחתו אשר התיישבה בכפר הערבי עין-סיניה בהרי שומרון, שם התוודע להווי הכפרי הערבי ורכש את השפה הערבית.
1908 - המשפחה התיישבה ביפו ואח"כ בתל-אביב.
1913 - בוגר המחזור הראשון של גימנסיה הרצליה.
1918-1916 - קצין בצבא הטורקי במלחה"ע ה- I.
1919 - עוזרו של יהושע חנקין, רוכש הקרקע להתיישבות.
1925-1921 - בוגר LSE בלונדון ופעיל שם בענייני היישוב והרכש ל"הגנה".
1930-1925 - חבר מערכת "דבר" ועורך מהדורתו האנגלית.
1948-1933 – ראש המחלקה המדינית של הסוכנות היהודית: אחראי לנושאי ביטחון, עלייה והתיישבות בפני ממשלת המנדט הבריטי; משיג זיכיון החולה והרשיון להקמת נמל תל-אביב; אחראי לפן המדיני של מפעל ישובי "חומה ומגדל" שקבע את גבולות הארץ; מקים משטרת היישובים העבריים - הזרוע הגלויה של ה"הגנה"; יו"ר ועדת הביטחון היישובית, הגוף המפקח העליון של ה"הגנה".
1945-1939 - מנהיג ההתנדבות לצבא הבריטי במלחה"ע ה- II ששיאה בהקמת "החטיבה היהודית הלוחמת" אשר נלחמה בחזית איטליה ובתום המלחמה ארגנו אנשיה את העפלתם של רבבות משורדי השואה; מנהל מבצע שיגור צנחני היישוב לאירופה הכבושה.
1946 - כאחד ממנהיגי היישוב נעצר ב"שבת השחורה" ע"י הבריטים במחנה לטרון.
1947 – עומד בראש המערכה לקבלת תוכנית חלוקת ארץ-ישראל בעצרת או"ם.
1948 - ממנסחי מגילת העצמאות וחותמיה.
1965-1948 - חבר הכנסת מטעם מפלגת פועלי ארץ-ישראל.
1956-1948 - שר החוץ הראשון: מציב יסודות שירות החוץ הישראלי; עומד בראש המערכה לקבלת ישראל כחברה באו"ם; מנצח על המערכה להשגת השילומים מגרמניה המערבית וחותם על ההסכם בשם הממשלה ב-1952; חותר להידברות עם מדינות ערב; מנהיג הקו המתון בממשלת ישראל.
1955-1954 - ראש הממשלה השני.
1956 - הודח מכהונת שר החוץ בידי ראש הממשלה דוד בן-גוריון בשל התנגדותו למדיניות חוץ וביטחון כוחנית.
1961-1957 - יו"ר הוצ' "עם עובד".
1965-1961 - יו"ר הנהלת הסוכנות היהודית.
1965 - ציווה להיקבר במקום זה ליד בני משפחתו.
צפורה שרת לבית מאירוב:
1915 - בוגרת המחזור ג' של גימנסיה הרצליה.
1921-1918 - חלוצה בקבוצת כנרת.
1922 - נישאה למשה שרת.
1944 - שליחת היישוב לאיראן לטיפול ב"ילדי טהרן".
עמדה לימין בעלה בכל פועלו.